open-index/open-wikipedia-markdown huggingface dataset:
Den delvise prøvestansavtalen

**Den delvise prøvestansavtalen** eller **Traktat om forbud mot prøver med kjernefysiske våpen i atmosfæren, det ytre verdensrom og under vannet** (engelsk: *Treaty Banning Nuclear Weapon Tests in the Atmosphere, in Outer Space and under Water*, ofte forkortet til *LTBT*) er en traktat som forbyr atomvåpenprøver og alle andre atomsprengninger (også for fredelige formål) i atmosfæren, verdensrommet og havet. Avtalen regulerer ikke prøvesprengninger under jorden, så lenge spregningene ikke fører til radioaktivt nedfall utenfor eget territorium. 

Den delvise prøvestansavtalen ble undertegnet av Sovjetunionen (representert av utenriksminister Andrej Gromyko), Storbritannia (representert av utenriksminister Alec Douglas-Home) og USA (representert av utenriksminister Dean Rusk) i Moskva 5. august 1963. Det ble etterpå åpnet for at andre land kan tiltre traktaten. Traktaten trådte i kraft fra 10. oktober 1963 og land som ikke signerte traktaten før denne datoen, kan kun tiltre.

124 stater har signert og ratifisert traktaten. Stater som er kjent for å ha atomvåpen og som ikke har signert traktaten er Folkerepublikken Kina, Frankrike og Nord-Korea.

## Se også
* Prøvestansavtalen
Europavei 005

**Europavei 005** går mellom Guza og Samarkand i Usbekistan. Veiens lengde er rundt 160 km.

## Knutepunkter
}

|}

## Eksterne lenker
Malinkabakken

**Malinkabakken**, offisielt **Skocznia narciarska im. Adama Małysza** (norsk: *Adam Małysz-bakken*), er en hoppbakke i Malinkadalen ved byen Wisła i Polen. Bakken har K-punkt 120 meter og bakkestørrelse 134 meter, og er med det den andre hoppbakken på denne størrelsen i Polen, etter Wielka Krokiew i Zakopane. Hoppbakken er fra 2008 oppkalt etter den polske skihopperen Adam Małysz, som er fra Wisła.

Malinkabakken ble bygd i 1932/33 og utvidet og modernisert i 1953 og 1966/67. Allerede fra starten av var den Polens nest største hoppbakke, etter bakken i Zakopane. Fra 1958 ble Puchar Beskidów (norsk: *Beskid-cupen*), et av Polens viktigste hopprenn, arrangert i Malinkabakken. Under det polske hopplandslagets trening i bakken før OL i 1960 falt Zdzisław Hryniewiecki stygt og brakk ryggen, slik at han ble lam for resten av livet. Bakkerekord før siste ombygging var 112,5 meter, satt av Wojciech Skupień 18. februar 2001.

I 2001 ble det bestemt at bakken, som da hadde K-punkt 105 meter, skulle utvides til K120 og oppkalles etter Polens suksessrike hopper Adam Małysz. Ombyggingen av hoppbakken startet vinteren 2004. Ferdigstillelsen av bakken ble utsatt flere ganger, blant annet på grunn av et jordras sommeren 2006, men den nye bakken sto endelig ferdig høsten 2008. Malinkabakken har i dag flomlys, plastmatter som gjør at den også kan brukes sommerstid, stolheis og plass til ca. 11 000 tilskuere. 17. september 2008 hoppet Adam Małysz som den aller første i den nye bakken. 25.-28. september ble det polske mesterskapet på plast arrangert i Malinkabakken. Sommeren 2010 ble det for første gang arrangert Sommer Grand Prix-renn i bakken. Verdenscuprenn ble første gang arrangert der 9. januar 2013.

Bakkerekorden på snø er 139 meter, satt av østerrikeren Stefan Kraft i verdenscup-kvalifiseringen 8. januar 2013. Peter Prevc (Slovenia) falt på 140,5 m i verdenscuprennet 16. januar 2014. På plast er rekorden 136 meter, satt av Kamil Stoch (Polen) i et Grand Prix-renn 2. august 2013.

## Viktige renn (spesielt hopp)

## Referanser


## Eksterne lenker
* 
* Skisprungschanzen-Archiv: Wisła (Malinka)
* Bildegalleri fra utbyggingen av bakken
Kenneth Gangnes

**Kenneth Gangnes** (født 15. mai 1989 på Gjøvik) er en norsk tidligere skihopper som representerte Kolbukameratene.

Gangnes debuterte i verdenscupen på Lillehammer 7. mars 2008. Da endte han på 37.-plass. Fra 2006 konkurrerte han jevnlig i Kontinentalcupen. Han har bronsemedalje fra NM på ski fra Steinkjer 2011. Han fikk deretter flere sesonger ødelagt av skader. Hans første verdenscupseier kom på hjemmebane på Lillehammer, 6. desember 2015, da han samtidig vant Norges verdenscupseier nr. 100.

Under VM i skiflyging 2016, 16. januar, kom han på 2.-plass, bak slovenske Peter Prevc. Dagen etter vant han gull i laghopping sammen med Anders Fannemel, Johann André Forfang og Daniel-André Tande.

Gangnes ble norsk mester i storbakke på Lillehammer 26. januar 2016, og ble tildelt Kongepokalen. I 2005-2008 var Gangnes elev ved NTG Lillehammer. 

## VM i skiflyging

## Verdenscup oversikt
* 1 seier og 9 pallplasseringer individuelt 

## Sammenlagtplasseringer i verdenscupen

## Referanser


## Eksterne lenker
* 
*
Renault 12

**Renault 12** er en familiebil produsert av den franske bilprodusenten Renault mellom 1969 og 1980. Modellen var tilgjengelig som sedan (*Berline*) og stasjonsvogn (*Break*), og ble også produsert på lisens i en rekke land over hele verden, også lenge etter at Renault tok den ut av produksjon.

Etter introduksjonen fikk Renault 12 gode skussmål fra europeisk presse for sitt romslige og komfortable interiør, moderne design, gode ytelser og lave bensinforbruk. Bilen ble ikke like godt mottatt i USA, hvor magasinet *Road & Track* i sin test av en 1974-modell uttalte at motoren støyet fælt, og la til at den tunge styringen var «en alvorlig designfeil».

Renault 12 gikk ut av produksjon i Vest-Europa i 1980, men modellen forble i produksjon og salg via Renaults samarbeidspartner i andre deler av verden, og den siste Renault 12 ble produsert i Tyrkia i 1999, mens den rumenske bilprodusenten Dacia fortsatte å produsere den R12-baserte 1300 i sedan- og stasjonsvognutgave frem til 2004, samt den R12-baserte pickupen Gamma frem til juli 2005.
Marionøya

**Marionøya** (engelsk: *Marion Island*) er en sørafrikansk øy som tilhører øygruppen Prince Edwardøyene. Øygruppen ligger 1&nbsp;770 km sørøst for Port Elizabeth på det sørafrikanske fastlandet.

Marionøya er 19 km lang, 12 km bred og har et areal på 290 km². Øyas høyeste punkt er State President Swart Peak med 1230 moh.

22. september 1979 fanget den amerikanske satellitten Vela opp et «dobbeltglimt» i nærheten av Prince Edward-øyene. Det har vært spekulert i om dette var en atomprøvesprengning, utført i samarbeid mellom Israel og Sør-Afrika. Våpenet var på størrelse med en tiendedel av Hiroshima-bomben «Little Boy».
You’re Gonna Get It!

***You're Gonna Get It!*** er Tom Petty and the Heartbreakers' andre album, gitt ut i 1978. Originalt skulle albumet hete *Terminal Romance*. Som sin forgjenger inneholder også dette albumet melodiske sanger med ringende gitarer og orgel. Det nådde nummer 23 på Billboards «Top LP's & Tapes»-liste i 1978. Den ga også Petty og the Heartbreakers deres første gullplate. Ingen i the Heartbreakers ville ha dette navnet eller coveret på albumet, men de fikk ingen støtte da de ville bytte navn og cover på albumet.

## Sporliste
Alle sanger skrevet av Tom Petty, unntatt hvor merket.
### Side en
#«When the Time Comes» – 2:48
#«You're Gonna Get It» – 2:59
#«Hurt» (Petty/Mike Campbell) – 3:19
#«Magnolia» – 3:02
#«Too Much Ain't Enough» – 2:58
### Side to
#«I Need to Know» – 2:27
#«Listen to Her Heart» – 3:05
#«No Second Thoughts» – 2:42
#«Restless» – 3:24
#«Baby's a Rock 'n' Roller» (Petty/Campbell) – 2:55

## Personell
*Tom Petty	     – 	Vokal, 6- og 12-strengs gitar, piano
*Mike Campbell   – 	6- og 12-strengs gitar, trekkspill
*Benmont Tench   – 	Piano, orgel og vokal
*Ron Blair	     – 	Bassgitar, akustisk gitar, lydeffekter
*Stan Lynch	     – 	Trommer og vokal
*Noah Shark      –  Perkusjon
*Phil Seymour    – 	Bakgrunnsvokal på «Magnolia»

## Eksterne lenker
*
Marion (andre betydninger)

**Marion** kan vise til:

* Marion – et jentenavn

## Personer
* Marion Bartoli 
* Marion Cotillard 
* Marion Dönhoff
* Marion Jones 
* Marion King Hubbert 
* Marion Lund 
* Marion Michael Morrison 
* Marion Ravn 
* Marion V. Williams 
* Marion Yorck von Wartenburg 
* Marion Zimmer Bradley

## Steder
### Sør-Afrika
* Marionøya – del av øygruppen Prince Edwardøyene

### USA
* Marion County (Alabama) 
* Marion County (Arkansas) 
* Marion County (Florida) 
* Marion County (Georgia) 
* Marion County (Illinois) 
* Marion County (Indiana) 
* Marion County (Iowa)
* Marion County (Kansas) 
* Marion County (Kentucky) 
* Marion County (Mississippi) 
* Marion County (Missouri) 
* Marion County (Ohio) 
* Marion County (Oregon) 
* Marion County (Tennessee) 
* Marion County (Texas) 
* Marion County (Vest-Virginia)
Dag Rognlien

**Dag Bjørset Randers Rognlien** (født 20. oktober 1921, død 29. mars 1999) var en norsk arkitekt og skribent. 

Han var utdannet ved NTH i Trondheim og var i mange år tilknyttet Odd Brochmanns arkitektkontor i Oslo. Rognlien tegnet flere institusjoner for psykisk utviklingshemmede (bl.a Dagsrudheimen i Telemark), skoler, forretningsbygg og private boliger. Særlig kjent er blomsterbutikken «Sørlihaven» på Nordstrand og terrassehusene i Ekebergveien på Ljan. Dessuten var han i mange år redaktør for fagbladet *[[Arkitektnytt]]*. Han var gift med interiørarkitekt Anne Lise Aas.

## Referanser
Jon-Petter Sandaker

**Jon-Petter Sandaker** (født 1974) er en norsk tidligere skihopper som konkurrerte for Lørenskog Skiklubb.

Sandaker debuterte i verdenscupen allerede 3. desember 1995 på Lillehammer da han kvalifiserte seg via den nasjonale kvoten. Han endte da på en beskjeden 42.-plass.

Foran 1997/1998-sesongen hadde Sandaker vist lovende takter på trening, men det var likevel en stor overraskelse at han skulle bli nr. 4 allerede i sesongens første verdenscuprenn i november. De påfølgende resultatene var imidlertid skuffende, noe som gjorde at han ikke ble uttatt til den tysk-østerrikske hoppuka. Han avsluttet imidlertid sesongen noe bedre, blant annet med en 9.-plass i Trondheim.

Sandaker hadde noen sporadiske opptredener i verdenscupen også i sesongene 1998/1999 og 1999/2000, men klarte aldri å oppnå gode resultater igjen.

## Referanser


## Eksterne lenker
*
Portfestningen i Warszawa

**Portfestningen i [[Warszawa]]** (polsk *Barbakan warszawski*) er en portfestning reist rundt 1548 mellom Gamlebyen og Nybyen, tegnet av Giovanni Battista fra Venezia. Den er en av få gjenværende deler av det komplekse nettverket av historiske fortifikasjoner som en gang omgav Warszawa. Gamlebyen ble i 1980 oppført på UNESCOs verdensarvliste.

## Historie

Portfestningen var fra begynnelsen av anakronistisk og hadde ingen større beskyttende funksjon, hovedsakelig på grunn av utviklingen av artilleriet. Den ble brukt til beskyttelsen av byen kun én gang, under krigen med Sverige, da den ble gjeninntatt av hæren til kong Jan II Kasimir den 30. april 1656.  

I det 18. århundre ble portfestningen delvis revet, og i det 19. århundre ble restene innlemmet i mursteinshus bygd i dens plass. I årene 1937&ndash;1938 ble et av husene revet og deler av murene samt den vestlige del av broen rekonstruert under ledelse av Jan Zachwatowicz. 

Under den tyske invasjonen av Polen i 1939 samt Warszawaoppstanden ble hele Gamlebybebyggelsen ødelagt. Etter krigen ble det bestemt å ikke gjenoppbygge mursteinshusene som hadde stått på plassen til bymurene på grunn av pengemangel, derimot valgte man å gjenoppbygge portfestningen. Rekonstruksjonen ble gjennomført i årene 1952&ndash;1954 under ledelse av Wacław Podlewski etter tegninger fra det 17. århundre. Man tok blant annet i bruk gotisk murstein fra revne mursteinshus i Wrocław og Nysa.
## Referanser

## Eksterne lenker
*
Sigismundsøylen

**Sigismundsøylen** (polsk *Kolumna Zygmunta*) er et monument på Slottsplassen i Gamlebyen i Warszawa, reist i årene 1643–1644 etter tegninger av Augustino Locci og Constantino Tencalli. Den er et av Warszawas mest kjente landemerker og et av de eldste sekulære monumenter i det nordlige Europa. Søylen er et minnesmerke over kong Sigismund III Vasa, som i 1596 flyttet Polens hovedstad fra Kraków til Warszawa. 

Den ligger Gamlebyen, som i 1980 ble oppført på UNESCOs verdensarvliste. 

Monumentet er 22 meter høyt. Kongeskikkelsen, ikledt ridderrustning og krone, med sabel i den ene og kors i den andre hånden, måler 2,75 meter. Søylesokkelen er utsmykket med fire ørner.

## Historie

Søylen ble reist mellom 1643 og 1644 etter ordre av Sigismunds sønn og tronfølger, kong Vladislav IV, etter tegninger av de italienskfødte arkitektene Constantino Tencalla og Agostino Locci. Bronseskulpturen ble utformet av den bolognesiske skulptøren Clemente Molli, og utstøpt av Daniel Tym. Sigismundsøylen er med dette det eldste sekulære monument i Warszawa.  

Søylen ble utformet med de italienske søylene foran Santa Maria Maggiore-basilikaen (reist i 1614 etter tegninger av Carlo Maderno) og Fokas-søylen i Roma som forbilde (Vladislav IV hadde sett begge under sitt besøk i Roma i 1625). I 1681 ble monumentet omringet av et tregjerde, som senere ble erstattet med et permanent jerngjerde.

Selve marmorsøylen ble restaurert flere ganger. Den første restaureringen ble gjennomført i 1743 av Franciszek Dąbrowski. Den andre, i 1810, ble ledet av Jakub Kubicki og Giuseppe Boretti. I 1854 ble monumentet omgitt av en fontene med fire tritoner utformet av berlineren August Kiss, etter tegninger av Enrico Marconi. I årene 1862–1863 ble søylen restaurert på ny under ledelse av Józef Orłowski.  

En omfattende rekonstruksjon foregikk i årene 1885–1887 under Edward Cichocki. Den gamle søylen ble da erstattet med en granittsøyle, og hele monumentet ble flyttet noe mot vest. I årene 1929–1931 ble Sigismundsøylen nok en gang renovert, og monumentomgivelsene fikk sin opprinnelige form tilbake da fontenen, gjerdet og tritonene ble fjernet.  

Den 1. september 1944, under Warszawaoppstanden, ble monumentet revet ned av en kanonkule fra en tysk stridsvogn, og bronsestatuen ble betraktelig skadet. Etter krigen ble statuen reparert, og i 1949 ble den satt opp på en ny søyle i granitt fra Strzegom-gruven. På grunn av anleggingen av den nye W-Z-traseen ble monumentet gjenreist seks meter i nordøstlig retning fra det opprinnelige ståstedet og noe dreid.
## Referanser
European-Mediterranean Seismological Centre

**European-Mediterranean Seismological Centre** (fransk: *Centre Sismologique Euro-Méditerranéen*, forkortet EMSC eller CSEM) er en internasjonal frittstående nonprofit organisasjon innenfor seismologisk forskning.

EMSC har i oppdrag å etablere og drifte systemer for rask oppdagelse av episentre for jordskjelv i Europa og middelhavsområdet.

EMSC ble etablert i 1975 etter initiativ fra European Seismological Commission (ESC) og startet opp virksomheten hos Institut de Physique du Globe de Strasbourg (IPGS) i Strasbourg 1. januar 1976. Generalforsamlingen som ble avholdt i Roma 13. desember 1993 besluttet å flytte EMSC til Det franske atomenergikommersiaratets (Commissariat à l'Energie Atomique) laboratorium for deteksjon og geofysikk (Laboratoire de Détection et de Géophysique) i Bruyères-le-Châtel i Essonne.

## Eksterne lenker
*  European-Mediterranean Seismological Centres hjemmeside
USS «Carl Vinson» (CVN-70)

**USS «Carl Vinson»** er det tredje hangarskipet i Nimitz-klassen i den amerikanske marinen. Skipet er oppkalt etter Carl Vinson.

USS «Carl Vinson» gjennomgår i perioden 2005-2009 RCOH (Refueling and Complexe Overhaul).

COVID-19 ble rapportert å ha spredt seg til mannskapet den 23. mars 2020. Skipet lå i tørrdokk for vedlikehold i Puget Sound Naval Shipyard.

## Referanser


## Litteratur
*
Liste over norske flyselskap

**Liste over norske flyselskap** er en oversikt over kommersielle, rene ruteflyselskaper, som har eller har hatt sin operative base i Norge, og som er regnet som «norske» , med norsk utstedt driftstillatelse *(AOC - Air Operator Certificate)*. Listen er delt i to, hvor den første gir en oversikt over norske flyselskap som fremdeles er operative, mens den andre delen gir en oversikt over flyselskap som nå enten er nedlagte eller fusjonert med andre.

## Historie
Flygning i Norge kan dateres tilbake til årene rundt den første verdenskrig. Men det var ikke før på midten av 20-tallet at sivil flyrutevirksomhet ble organisert i stor skala. I 1927 åpnet det nyetablerte selskapet *Norske Luftruter AS* den første norske flyruten for sivile passasjerer. Ruten gikk Oslo – Göteborg – København – Stettin. Noen år senere, i 1933 ble Norges første nasjonale flyselskap etablert, DNL. Selskapet anskaffet sitt første fly i 1935, en Junkers W 34 som ble registrert i Norsk luftfartsregister den 1. juni 1935.

Under andre verdenskrig ble norske luftfartøy overtatt av tyskerne, som også utvidet de allerede eksisterende lufthavnene i landet. Etter krigens slutt hadde landet fått en forbedret infrastruktur hva gjelder lufthavnstilbud, og selskapene kunne igjen ta opp sivil flygning. I 1946 fusjonerte DNL med danske DDL og svenske SILA, og dannet Scandinavian Airlines System. 1946 var også året da SAS' konkurrent gjennom nesten 60 år ble etablert, Braathens S·A·F·E.

På slutten av 60-tallet begynte man utbyggingen av kortbanenettet (STOL) i Nord-Norge og på Vestlandet. Widerøe ble tildelt konsesjon til å fly disse rutene, og åpnet sin første rute fra Trondheim til Bodø med fire mellomlandinger.

På 90-tallet ble det åpnet for fri konkurranse innenlands i Norge, noe som gjorde at flere aktører kom på banen. Norges første lavprisselskap, Color Air som fulgte den samme selskapsmodellen som det kontroversielle irske flyselskapet Ryanair ble etablert i 1998, men la ned all drift et drøyt år senere.

## Forklaring på tabellene
* **Etablert** angir hvilket år flyselskapet ble stiftet
* **Navn** er navnet på flyselskapet ved opprettelsen
* **Navneendringer** angir dagens navn på flyselskapet, dersom det samme selskap har byttet navn etter opprettelsen
* **Startmateriell** er hvilke(n) flytype selskapet startet sin drift med
* **Hovedbase** er hvor flyselskapet i dag har sin hovedbase
* **Kommentarer** som relaterer til flyselskapet

## Operative flyselskap

## Ikke lenger operative flyselskap
Kjell Erik Sagbakken

**Kjell Erik Sagbakken** (født 5. desember 1970), også kjent som **KES**, er en norsk tidligere skihopper som konkurrerte for Ottestad Idrettslag.

## Karriere
### Utøver
Sagbakken debuterte i verdenscupen 18. februar 1995 i et skiflygingsrenn i Vikersund med en 41.-plass. Etter dette rennet gikk det flere år før han deltok i verdenscupen igjen.

I 1998/99-sesongen var en 19.-plass i Harrachov hans beste prestasjon. Totalt fikk han med seg ni verdenscuprenn.

Som prøvehopper satte han uoffisiell bakkerekord i den ombygde skiflygningsbakken i Oberstdorf i 2001. Hoppet målte 211 meter, det lengste skihoppet av en Hedmarkhopper. I 2015 slettet  denne rekorden etter et hopp på 236 meter i Vikersund.

Sagbakken la opp etter 2001-sesongen. Han gjorde imidlertid comeback i NM i 2004, men etter dette rennet var det slutt.

### Trener
Sagbakken var rekruttrener for kretslaget til Hedmark Skikrets, samt bidragsyter i Lierberget hoppsenter og den lille hoppbakken ved Ankerskogen.

## Referanser


## Eksterne lenker
*
Ole Christen Enger

**Ole Christen Enger** (født 1983) er en norsk tidligere skihopper som representerte Konnerud IL.

Enger debuterte i verdenscupen i Hakuba i Japan 24. januar 2002 med en 23.-plass. Han klarte imidlertid ikke å skaffe seg fast plass på verdenscuplaget, og fikk delta i kun 4 verdenscuprenn totalt.

I perioden 2001–2004 konkurrerte Enger i en lang rekke renn i Kontinentalcupen med tidvis gode resultater.

## Referanser


## Eksterne lenker
*
NATO Defense College

**NATO Defense College** (**NDC**) er en militær høyskole som ble etablert i 1951, underlagt NATO. Fra 1999 har den vært i Cecchignola, nær Roma. I perioden 1966–1999 holdt den til i Viale della Civilta del Lavoro i Roma. I perioden 1951–1966 holdt den til i École militaire i Champ de Mars i Paris.

Sjef for NDC er en offiser med grad generalløytnant/viseadmiral. 22. juli 2011 tiltrådte generalløytnant Arne Bård Dalhaug som sjef NDC. Dalhaug er den andre norske offiseren som innehar denne stillingen. Generalløytnant Einar Tufte-Johnsen var første norske sjef for NATO Defense College (1966–1968). 

NDCs akademiske virksomhet styres av en sivil dekan, og rangerer tilsvarende generalmajor/kontreadmiral. Den akademiske stab består av ca. 30 forelsere. I tillegg er det et antall rådgivere (sivile og militære). Disse veileder og har hver ansvar for en gruppe på 7–8 studenter.

Enhet med ansvar for personell, økonomi, forvaltning mv. ledes av en offiser med grad brigader/flaggkommandør.

Seniorkurset, det viktigste kurset ved NDC, varer 5½ måneder og avholdes to ganger årlig. Rundt 15 uker er studentene på høyskolen, mens resten av tiden består av reiser og eksursjoner. Kurset innbefatter et 2–3 dagers krisehåndteringsøvelse.

NATO-offiserer som deltar er vanligvis på oberst/kommandørgrad, eller tilsvarende sivilt nivå. Enkelte har også oberstløytnants grad. Over 100 deltar hvert år (25% av disse er sivile).

Det avholdes også årlig et to ukers kurs for general-/flaggoffiserer (1–2 stjerners generaler/admiraler) og sivile på tilsvarende nivå.

## Referanser


## Eksterne lenker
* NATO Defense College
* Innlegg på Milforum.no om skolens første Senior Course
René Herms

**René Herms** (født 17. juli 1982 i Dohna, død 9. januar 2009 i Lohmen) var en tysk friidrettsutøver. I årene 2003-2006 var han Tysklands fremste utøver på distansen 800 meter.

Han løp opprinnelig 400 meter, men gikk i 2001 over til 800 meter. Denne sesongen ble han både tysk mester og junioreuropamester på distansen. 

Han deltok under OL 2004 i Athen, der han ble utslått i semifinalen. Han kom også til semifinalen under VM 2005

## Personlige rekorder
* 400 meter: 47,51, 16. juni 2002 i Mannheim, Tyskland
* 800 meter: 1.44,14, 8. august 2004 i München, Tyskland
* 1500 meter: 3.51,25, 10. september 2004 i Königs Wusterhausen, Tyskland

## Referanser


## Eksterne lenker
* 
* René Herms' offisielle hjemmeside
PubMed

**PubMed** er en søkemotor som gir tilgang til sammendrag fra den bibliografiske databasen Medline. Den er gratisversjonen av Medline. PubMed er verdens største database innen medisin, sykepleie, odontologi, veterinærmedisin, helsestell og preklinisk vitenskap. Den har referanser til artikler fra ca. 4 800 tidsskrifter internasjonalt fra 1966 og fremover. De fleste referansene har engelsk sammendrag. PubMed oppdateres daglig. 

Medline har bibliografidata for artikler fra mer enn 18 millioner vitenskapelige tidsskrifter fra 1948 og frem til i dag. 

## PMID
Artiklene i PubMed er indeksert med PMID-nummer (PubMed Identifier) som forenkler søk og oppslag på henvisninger, referansestoff og -studier. I 2005 var mellom 15 og 16 millioner artikler indeksert og antallet øker med ca. 1 million årlig.

## Finansiering
PubMed finansieres av United States National Library of Medicine (NLM) som i sin tur finansieres av National Institutes of Health.

## Eksterne lenker
* 
*  Bruk av PMID for å forenkle artikkelreferanser
Damn the Torpedoes

***Damn the Torpedoes*** er et album av Tom Petty and the Heartbreakers, gitt ut i 1979. Tittelen er en referanse til et kjent sitat av admiral David Farragut. Albumet ble spilt inn i Sound City i Van Nuys i California og Cherokee Studios i Hollywood.

Albumet, som er bandets tredje, var den første som ble gitt ut på MCA Records. Deres gamle selskap, ABC Records, hadde blitt solgt til MCA; Petty kjempet i retten for å få opphevet kontrakten med MCA, men til slutt ble han tvunget til å bli. Han forhandlet seg til en avtale som gjorde at han kunne gi ut sine album og andre utgivelser på det nye Backstreet Records, produsert og publisert av MCA. *Damn the Torpedoes* ble bandets gjennombrudd, og inneholder mange av deres mest kjente sanger og er en konsertstandardfavoritt i dag, med blant annet «Here Comes My Girl», «Even the Losers» og «Shadow of a Doubt (A Complex Kid)».

*Damn the Torpedoes* ble en nummer 2 hit (i 7 uker og ble holdt vekk fra plass nummer 1 av Pink Floyds *[[The Wall]]*) på Billboards «Pop Albums»-liste, og to sanger kom på topp-15 Billboard Hot 100 singel-listen, «Don't Do Me Like That» (10.-plass) og «Refugee» (15.-plass), begge tidlig i 1980.

I 2003 ble albumet rangert som nummer 313 på musikkmagasinet *[[Rolling Stone]]*s liste over tidenes 500 beste musikkalbum.

## Sporliste
### Side en
#«Refugee» (Tom Petty, Mike Campbell) – 3:22
#«Here Comes My Girl» (Petty, Campbell) – 4:27
#«Even the Losers» (Petty) – 4:01
#«Shadow of a Doubt (A Complex Kid)» (Petty) – 4:25
#«Century City» (Petty) – 3:45
### Side to
#«Don't Do Me Like That» (Petty) – 2:44
#«You Tell Me» (Petty) – 4:35
#«What Are You Doin' in My Life?» (Petty) – 3:27
#«Louisiana Rain» (Petty) – 5:54

## Musikere
*Tom Petty – 6- & 12-strengs gitar, vokal og munnspill
*Mike Campbell – 6- & 12-strengs gitar, slidegitar, keyboard, trekkspill, bassgitar
*Benmont Tench – piano, orgel og vokal
*Ron Blair – bassgitar
*Stan Lynch	- trommer og vokal
*Donald «Duck» Dunn	- bassgitar på «You Tell Me»

**Ytterligere personell**:
*Greg Calbi	 – 	mastering
*Lynn Goldsmith	 – 	fotografi
*Shelly Yakus	 – 	lydtekniker
*John Mathias	 – 	assisterende lydtekniker
*Thom Panunzio	 – 	assisterende lydtekniker
*Gray Russell	 – 	assisterende lydtekniker
*Skip Saylor	 – 	assisterende lydtekniker
*Tori Swenson	 – 	assisterende lydtekniker
*Tommy Steele	 – 	design
*Aaron Rapoport	 – 	fotografi
*Glen Christiansen	 – 	fotografi (omslag)
*Dennis Callaghan	 – 	fotografi

## Eksterne lenker
* 
* Tekstene fra ''Damn the Torpedoes''
Into the Great Wide Open

***Into the Great Wide Open*** er det åttende studioalbumet av Tom Petty and the Heartbreakers, først gitt ut i juli 1991. Albumet var bandets siste på plateselskapet MCA Records. Albumet var det andre Petty produserte sammen med Jeff Lynne etter suksessen *[[Full Moon Fever]]* fra 1989.

## Sporliste
# «Learning to Fly» (Tom Petty, Jeff Lynne) – 4:02
# «Kings Highway» (Petty)– 3:08
# «Into the Great Wide Open» (Petty, Lynne) 3:43
# «Two Gunslingers» (Petty) – 3:09
# «The Dark of the Sun» (Petty, Lynne) – 3:23
# «All or Nothin'» (Petty, Mike Campbell, Lynne) – 4:07
# «All the Wrong Reasons» (Petty, Lynne) – 3:46
# «Too Good to Be True» (Petty) – 3:59
# «Out in the Cold» (Petty, Lynne) – 3:41
# «You and I Will Meet Again» (Petty) – 3:42
# «Makin' Some Noise» (Petty, Campbell, Lynne) – 3:27
# «Built to Last» (Petty, Lynne) – 3:58

## Personell
* Tom Petty – Vokal, Gitar, Piano, Keyboard, Perkusjon, Bassgitar, Munnspill, Produsent
* Mike Campbell – Gitar, Bassgitar, Keyboard, Produsent, Slidegitar
* Howie Epstein – Bassgitar, Vokal
* Benmont Tench – Piano, Vibrafon, Trekkspill, Orgel 
* Stan Lynch – Trommer, Perkusjon
* Jeff Lynne – Gitar, Bassgitar, Vokal, Piano, Synthesizer
* Roger McGuinn – Vokal

## Eksterne lenker
*
Pack Up the Plantation: Live! (film)

***Pack up the Plantation Live!*** er en konsertfilm med Tom Petty and the Heartbreakers. Den ble filmet på to konserter i Wiltern Theatre i Los Angeles, California den 6.- og 7. august 1985, under deres *[[Southern Accents]]*-turné.

## Sporliste

#«American Girl»
#«You Got Lucky»
#«It Ain't Nothin' to Me»
#«Don't Do Me Like That»
#«The Waiting»
#«I Need to Know»
#«Don't Come Around Here No More»
#«Spike»
#«Southern Accents»
#«Rebels»
#«Breakdown»
#«Refugee»
#«Little Bit O' Soul»
#«So You Want to Be a Rock 'n' Roll Star»
#«Make It Better (Forget About Me)»
#«Route 66»

## Eksterne lenker
*
Frode Håre

**Frode Håre** (født 1972) er en norsk tidligere skihopper som representerte Nedre Sigdal IL.

Håre debuterte i verdenscupen i Lahtis i Finland 6. mars 1993. Totalt deltok han i 25 verdenscuprenn i perioden 1993 til 2000 med 10.-plass fra Sapporo i Japan som beste resultat. Han klarte imidlertid aldri å kapre fast plass på verdenscuplaget.

Hans beste sesong i verdenscupen var ironisk nok 1994/1995 da han i løpet av 2 renn sanket nok verdenscuppoeng til å bli Norges fjerde beste hopper den sesongen. I mars 1998 satte Håre bakkerekord i Vikersundbakken med 192,5 meter, men rekorden stod bare noen få hopp før Takanobu Okabe forbedret den til 194 m under samme konkurranse.

Frode Håre har vært trener for det norske kvinnelandslaget i hopp i fire år. Han ble i april 2011 etterfulgt av Christian Meyer.

Hans sønn, Anders Håre (født 1999) er også skihopper, og har også deltatt i verdenscupen.

## Referanser


## Eksterne lenker
*
USS «Theodore Roosevelt» (CVN-71)

**USS «Theodore Roosevelt»** er det fjerde hangarskipet i Nimitz-klassen i den amerikanske marinen. Skipet er oppkalt etter president Theodore Roosevelt.

## Covid-19
Ifølge US Navy var det 27. april konstatert covid-19 hos 969 besetningsmedlemmer ombord. Ett av mannskapene døde av sykdommen.

## Referanser


## Litteratur
*
Landover (Maryland)

**Landover** er et folketellingsspesifisert sted i Prince George's County i staten  Maryland i USA. Området har ikke bystatus eller noen annen offisiell status med unntak av United States Census Bureau regner det som en del av Greater Landover folketellingsspesifisert område.

Landover er hjemstedet til hovedkontoret til supermarkedskjeden Giant og FedEx Field, hjemmebanen til Washington Redskins.
Barlindåsen (Lillomarka)

**Barlindåsen** er en ås i Lillomarka i Oslo kommune med en høyde på 407 meter over havet. Åsen er relativt lang og smal i retning nord-syd. Grensen til Maridalen landskapsvernområde på vestsiden følger også åsen. Langs åsryggen går det en sti og det er steder med god utsikt vest- og sørover, blant annet mot Maridalsvannet og Oslo by. Barlindåsen er det 28. høyeste fjellet i Oslo av fjell med primærfaktor på minst 50 meter.

## Se også
* Fjell i Oslo

## Referanser
John Hung Shan-chuan

**John Hung Shan-chuan** (kinesisk: 洪山川; født 20. november 1943 på Penghuøyene i Taiwan) er katolsk erkebiskop av Taipei på Taiwan. 
## Liv og virke
### Prest
Han ble presteviet for steylermisjonærene den 23. juni 1973. 
### Biskop av Chiayi
Den 16. januar 2006 ble han utnevnt til biskop av Kiayi, og ble bispeviet den 28. februar samme år av kardinal Paul Shan Kuo-hsi S.J.. Medkonsekrerende var erkebiskop Joseph Cheng Tsai-fa (Chen Zaifa) av Taipei, og biskop Peter Liu Cheng-chung av Kaohsiung. 
### Erkebiskop av Taipeh
Han ble promovert til erkebiskop av Taipei den 7. november 2007.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin)  (1901-1978) *1936
* Biskop Matthew Kia Yen-wen (1925-2017) *1970
* Biskop Paul Shan Kuo-hsi, S.J. (1923-2012) *1980 
* Biskop * John Hung Shan-chuan* (1943-) *2006

## Referanser
Yoshihide Ohta

**Yoshihide Ohta** (født 14. januar 1933 i Ōmachi, Nagano, Japan, død 6. mars 2021 i Oslo) var en japansk-født norsk geolog og kartograf. 

Ohta var utdannet cand.scient. i geologi fra Hokkaidō universitet, Japan (1957) og hadde doktorgrad ved samme universitet (1962). For dette arbeidet ble han tildelt Prins Chichibus vitenskapspris. 

I midten av 1960-årene var han stipendiat ved Universitetet i Oslo i to år. Etter noen år i Japan kom han tilbake til Norge i 1972 og ble tilsatt som geolog ved Norsk Polarinstitutt. Ohta deltok på flere polarekspedisjoner (seks ganger til Antarktis og 30 ganger til Arktis). Ohta har publisert fire bøker og over 200 forskningsartikler og har oversatt Fridtjof Nansens *Fram over Polhavet. Den norske polarfærd 1893-1896* til japansk.

Ohta malte også akvareller og oljemalerier og hadde flere separatutstillinger. 

På vegne av UD holdt han *Fridtjof Nansen Memorial Lecture* i Japan i 1994. I 2009 ble han hedret med gullmedalje av *Geological Society of Japan*. I 2015 ble han tildelt Japans ambassadørs utmerkelse.

## Priser
* Prins Chichibu-prisen for boken *Geology of Nepal Himalayas* (1973)
* Gullmedalje fra The Geological Society of Japan (2009)

## Referanser
Lovi Poe

**Lourdes Virginia Moran Poe** (født 11. februar, 1989 i Quezon City) er en filippinsk sanger og skuespiller. Hun er datter av den legendariske skuespilleren Fernando Poe jr.

## Diskografi
* 2006 *The Best of My Heart*

## Utvalgt filmografi
**Film**
* 2007 *Shake, Rattle & Roll 9*

**TV**

## Referanser


## Eksterne lenker
* 
*
Gaseller

* se inndeling!

**Gaseller** (*Gazella*), også kalt **sanne gaseller**, er en slekt med sanne antiloper (Antilopini) i kvegfamilien (Bovidae) og inngår i underfamilien Antilopinae. Gruppen er imidlertid ikke den eneste som omhandler arter med benevnelsen gaselle.

## Biologi
Gruppen gaseller består av små til mellomstore (typisk 15–35&nbsp;kg), smekre, slanke og langbeinte klovdyr (Artiodactyla). Dette er meget spenstige og hurtige fluktdyr, med store ører, utmerket hørsel og ei god nese. Begge kjønn bærer horn, men bukkenes horn er typisk lengre og kraftigere. Hos noe arter er geitas horn svært små, nærmest bare for knotter å regne.

Artene er utbredt i det nordlige Afrika, inkludert i Sahara og på Afrikas horn, på Den arabiske halvøy, i Midtøsten og videre østover i Asia til India, Mongolia og Kina. Habitatet består av åpent terreng, ofte svært kupert, og består ofte av både sandørken og steinørken, halvørken, raviner, gressletter, tørr jungel, tørr savanne, tørr krattskog og tørt buskland med mer.

## Inndeling
Inndelingen av slekten følger Faysal Bibi (2013), som regner åtte arter, og E.V. Bärmann *et al.* (2013), som regner ni. Norske navn i parentes er ikke offisielle navn, men kun beskrivelser.

* Bovidae, kvegfamilien
** Antilopinae, antiloper, sauer og geiter
*** Antilopini, sanne antiloper
**** Antilopina
***** *[[gaseller|Gazella]]*, gaseller
****** *[[Gazella spekei|G. spekei]]*. spekegaselle
****** *[[fjellgaselle|G. gazella]]*, fjellgaselle
****** *[[Gazella saudiya|G. saudiya]]*, saudigaselle
****** *[[Gazella dorcas|G. dorcas]]*, dorcasgaselle
****** *[[Gazella subgutturosa|G. subgutturosa]]*, persergaselle
****** *[[Gazella bennettii|G. bennettii]]*, indiagaselle
****** *[[Gazella leptoceros|G. leptoceros]]*, klippegaselle
****** *[[Gazella cuvieri|G. cuvieri]]*, edmigergaselle
****** *[[Gazella marica|G. marica]]*, sandgaselle

## Referanser




## Eksterne lenker
*
Ta Nei

**Ta Nei** (khmer: ប្រាសាទតានៃ) er et lite steintempel i Angkor, Kambodsja bygget sent i det 12. århundre og dedikert Buddha. Det ble bygget i kong Jayavarman VIIs regjeringstid og utvidet under Indravarman II. Tempelet ligger ca. 200 meter vest for det nordvestre hjørnet av Østre Baray, et av de store reservoarene i Angkor.

Det opprinnelige templet målte 35 x 26 meter, men etter to utvidelser ble det 55 x 47 meter. Bymurer ble sannsynligvis også påbegynt, men aldri fullført, i dag står bare to gopuraer i øst og vest igjen av disse. Tempelet er i dag gjengrodd, men planer om restaurering foreligger.

## Litteratur
* Freeman, Michael og Jacques, Claude (1999): *Ancient Angkor*. River Books. ISBN 0-8348-0426-3.
Visund (plattform)

**Visund** er en oljeplattform på Visundfeltet i Norskehavet. Den er en flytende, integrert bore-, prosesserings- og boligplattform. Oljeproduksjonen startet våren 1999 med Norsk Hydro som operatør, men Statoil overtok operatøransvaret 1. januar 2003. Etter en ombygging av plattformen startet Visund fra høsten 2005 også gassproduksjon.

Brønnstrømmen føres opp til plattformen i fleksible stigerør. Den produserte oljen sendes i rørledning til Gullfaks A for lagring og eksport. Gassen eksporteres til kontinentet.

19. januar 2006 inntraff en gasslekkasje i plattformens fakkelrør. Med en lekkasjerate på 900 kg/s var dette den største gasslekkasjen i prosessområder på norsk sokkel i nyere tid. Mannskapet ble evakuert, og ingen personer kom fysisk til skade. Uhellet medførte heller ingen skader på ytre miljø.

## Referanser


## Eksterne lenker
* Fakta om Visund. Statoil
Mentale kart

**Mentale kart** er en type kart hvert enkelt menneske opparbeider og bærer i seg som et bilde av sine geografiske og fysiske omgivelser. Mentale kart er ikke kart over verden slik den virkelig er, men kart som viser verden slik vi forestiller oss den. Det kan dreie seg om et menneskeskapt byrom, offentlige kommunikasjonssystemer eller ulike geografiske områders plass i mediebildet. 

Utgangspunktet for begrepet er de enkelte individers oppfatning av og bruk av sine geografiske omgivelser. Geografer henter data ved å spørre sine informanter om veien til et sted, de kan be dem tegne kart eller be dem beskrive et område. En enkel metode er å dele ut en kartskisse til en gruppe mennesker og be dem skrive på stedsnavn. Eksempelvis kan en skoleklasse få et kart over Norge med fylkesgrensene inntegnet, og bli bedt om å skrive fylkenes navn. Undersøkelser av folks foretrukne bosteder er også i denne kategorien.

Begrepet mentale kart ligger i krysningspunktet mellom fagfeltene psykologi og geografi, og er utviklet av amerikanske geografer på 1950-tallet. 

Undersøkelser av mentale kart viser at massemedias dekning av ulike steder har stor virkning på folks bilder av hvordan verden er. Reising og egen opplevelse av steder gir motvekt til det bildet mediene skaper.

Begrepet brukes i dag bl.a. i forbindelse med planlegging av arealbruk og navigasjonsmuligheter for synshemmede.

## Referanser
Jurij Bujda

**Jurij Vasiljevitsj Bujda** (russisk: ; født i 1954) er en russisk forfatter. Han er av russisk, polsk, belarusisk og ukrainsk opprinnelse.

Han er særlig opptatt av problemstillinger rundt identitet, og universene hans er ofte preget av myter og surrealistiske elementer.

Romanen *Nulltoget* ble nominert til den russiske Bookerprisen i 1993. Novellesamlingen *Den prøyssiske bruden* vant Apollon Grigoriev-prisen i 1999.

## Bibliografi på norsk
*Nulltoget* (Aschehoug, 2000), oversatt av Isak Rogde

## Referanser


## Eksterne lenker
*
Sveits under Sommer-OL 1904

**Sveits under Sommer-OL 1904**. To mannlige sportsutøvere fra Sveits deltok i tre sporter, turn, bryting og friidrett, under Sommer-OL 1904 i St. Louis. Sveits kom på tiendeplass med en gull- og to bronsemedalje.  

## Medaljer

## Medaljevinnerne
Fylkesvei 7206

**Fylkesvei 7206** går mellom Vennesund i Sømna og Bindalseidet i Bindal.

Den tidligere fergeforbindelsen mellom Vennesund og Røytvoll har blitt erstattet av hurtigbåt, kjøretøyer blir ikke lenger transportert. Per oktober 2018 er også denne nedlagt.

Frem til 2019 hadde veien betegnelsen fylkesvei 6 (Nordland).

## Kommuner og knutepunkter

## Referanser


## Eksterne lenker
* Vegvesenets vegkart 
* 
* Hurtigbåt – Søndre Nordland (Nordland fylkeskommune)
Afrikamesterskapet i fotball for kvinner 1998

Afrikamesterskapet i fotball for kvinner 1998 var det tredje afrikamesterskap arrangert av CAF. Det ble arrangert mellom den 17. og 31. oktober 1998 i Nigeria, og var dermed det første afrikamesterskap for kvinner som ble arrangert ett sted, og etter standard oppsett med gruppespill og finaler. Vertslandet og dobbelt afrikamester Super Falcons fra Nigeria vant for tredje gang gjennom å slå Ghana i finalen. Det måtte overtid til, og slik sett er denne finalen den jevneste i Afrikamesterskapets historie. Dette mesterskapet var også kvalifisering til VM i 1999 i Kina. Finalistene kvalifiserte seg til VM.

## Kvalifisering
Kvalifiseringen besto av en utslagingsrunde i hjemme- og bortekamp. Vinnerne kvalifiserte seg til Afrikamesterskapet. 

Første kamp 28. og 29. april, returkamp 10. til 12. mai.

* 1 Kongo-Kinsasha vant på walk over etter at Namibia trakk seg.
* 2 Marokko vant på walk over etter at Kenya trakk seg.
* 3 Kamerun vant på walk over etter at Sierra Leone trakk seg.

 Nigeria ble kvalifisert som vert.

## Sluttspill

### Gruppe A

### Gruppe B

Mosambik trakk seg fra sluttspillet.

## Finalespill

### Semifinaler

### Bronsefinale

### Finale

## Eksterne lenker
* Tabeller og resultater ved RSSSF.com

## Noter
Blandede lag under Sommer-OL 1904

**Blandede lag under Sommer-OL 1904**. Under de første olympiske leker var det tillatt med lag med utøvere fra ulike nasjoner.  IOK kategoriserte blandede lag (*Mixed team*) med landskoden ZZX, men i 2024 ble dette endret til **XXB** (*Mixed NOCs*). Dessuten ble flere av medaljene som tidligere var registrert under ZZX-koden omfordelt til forskjellige nasjonslag på grunn av IOKs omdefinering av kriteriene for blandede lag. Under Sommer-OL 1904 var det ett blandet lag som vant medalje.

## Medaljer

## Medaljevinnerne

## Medaljevinnere etter omfordeling
Etter at IOK i 2024 endret kriteriene for blandede lag, ble følgende nasjoner tildelt medaljer:

## Referanser


## Eksterne lenker
* IOCs side om Sommer-OL 1904
Patricia Kaas

**Patrcia Kaas** (født 1966) er en sanger og skuespiller fra Frankrike. Hun er en av de aller mest feterte, bestselgende og elskede franske sangartister de siste 20 årene, som fremstår som en blanding av Madonna og Marlene Dietrich. Hun har solgt 16 millioner plater.

## Biografi
Patricia Kaas ble født i den lille byen Forbach i Lorraine nær den tyske grensen, og snakket en tysk-fransk dialekt til hun var 6 år. Hun har tyske aner, og er nesten like populær øst for grensen som i hjemlandet. Blant hennes største suksesser er titler som *Mon mec à moi* og *Il me dit que je suis belle*. Hun har gitt ut ca. 20 album etter debuten, *Mademoiselle chante le Blues*, i 1988. 
Hennes nyeste utgivelse, *Kabaret*, samkjøres med en pågående turné med samme navn. 

Kaas har også hatt flere filmroller, blant annet i *And Now ... Ladies and Gentlemen* av berømte Claude Lelouch i 2002, med Jeremy Irons som motspiller. Kaas var en kort tur i Norge i 1995 og opptrådte i TV-programmet RiksDan, i forbindelse med promovering av både album og film. Hun har vunnet fem priser i Frankrikes versjon av Spellemannprisen, *Victoire de la Musique*.

Kaas representerte Frankrike i Eurovision Song Contest 2009 i Moskva med sangen *Et s'il fallait le faire*.

## Albumutgivelser
* 1988 : *Mademoiselle chante...*
* 1990 : *Scène de vie*
* 1991 : *Carnets de scène* 1
* 1993 : *Je te dis vous*
* 1995 : *Tour de charme* 1
* 1997 : *Dans ma chair*
* 1997 : *Black Coffee*
* 1998 : *Rendez-vous* 1
* 1999 : *Le Mot de passe*
* 1999 : *Christmas in Vienna VI* (med Plácido Domingo og Alejandro Fernández)
* 2000 : *Long Box* (inkluderer album *Scène de vie*, *Je te dis vous*, *Dans ma chair* og *Le mot de passe*)
* 2000 : *Ce sera nous* 1
* 2001 : *Les indispensables de Patricia Kaas* 1
* 2001 : *Rien ne s'arrête/Best Of 1987–2001* 2
* 2002 : *Piano Bar* 
* 2003 : *Sexe fort*
* 2005 : *Toute la musique...* 1
* 2007 : *Ma Liberté contre la tienne* 2
* 2008 : *Kabaret*

1 Konsertalbum
2 Samlealbum

### ''Live DVD''
* 1998 : *Rendez-vous*
* 2000 : *Ce sera nous*
* 2004 : *Carnets de scène*
* 2004 : *Tour de charme*
* 2005 : *Toute la musique…*

## Referanser


## Eksterne lenker
* 
* 
* 
*
Hellas under Sommer-OL 1904

**Hellas under Sommer-OL 1904**. Fjorten sportsutøvere fra Hellas deltok i tre sporter, friidrett, vektløfting og tautrekking, under Sommer-OL 1904 i St. Louis. Hellas kom på delt åttendeplass med en gull- og en bronsemedalje.  

## Medaljer

## Medaljevinnerne

## Eksterne lenker
* Resultater og profilside  på sports-reference.com
Joseph Cheng Tien-Siang

**Joseph Cheng Tien-Siang** (kinesisk: 鄭天祥, pinyin: *Zhèng Tiānxiáng*; født 28. juni 1922 i Minhou nær Fuzhou i republikken Kina; død 19. august 1990 i Kaohsiung på Taiwan) var en kinesisk katolsk geistlig, dominikaner, biskop av Kaohsiung og erkebiskop *ad personam*.
## Liv og virke
### Prest
Joseph Cheng Tien-Siang ble presteviet for dominikanerne  den 28. august 1952. Fra 1958 til 1961 var han den første rektor for den nye *St. Dominic Catholic High School* i Kaohsiung. 
### Biskop av Kaohsiung
I 1961 utnevnte pave Johannes XXIII ham til første biskop av det nye bispedømme Kaohsiung. Den 21. mai 1961 ordinerte paven personlig ham til biskop. Medkonsekrerende var biskop Fulton John Sheen, hjelpebiskop i New York, og biskop Edoardo Mason F.S.C.J., apostolisk vikar av El Obeid i Sudan. 

Han deltok på alle fire sesjoner av Det andre Vatikankonsil. Den 30. oktober 1979 fikk Cheng den personlige tittel erkebiskop av Pave Johannes Paul II.

## Referanser
Confédération africaine de football

**Confédération africaine de football** (**CAF**), den afrikanske fotballkonføderasjon, er det administrative overforbundet for alle afrikanske landslag, og representerer Afrika i FIFA.

CAF er en av seks slike organisasjoner; de andre er:
* UEFA – Europa
* AFC – Asia
* CONCACAF – Nord- og Mellom-Amerika og De karibiske øyer
* CONMEBOL – Sør-Amerika
* OFC – Oseania

Av disse har CAF flest medlemsland med 55, to flere enn UEFA. Imidlertid er det ikke sjelden at det er problemer med noen av lagene, som for eksempel Den sentralafrikanske republikk, som flere ganger har blitt diskvalifisert fra mesterskap på grunn av statlig inngripen i fotballen. I tillegg til de 53 selvstendige landene i Afrika, er Réunion og Zanzibar medlem, enda sistnevnte ikke er FIFA-medlem. Vest-Sahara har ikke landslag i CAF. CAF har vært instrumentell i å øke antall land som kan kvalifisere seg for VM. For menn har antallet økt fra 2 til og med 1990 til tre i 1994, fire i 1998 og fem fra og med 2002. Ettersom VM i 2010 ble arrangert i Sør-Afrika, var det seks lag i den turneringen.

CAF arrangerer også Afrikamesterskapet for menn (fra 1957) og for kvinner (fra 1991). Det foregår også flere lokale turneringer i Afrika, som CECAFA Cup, det sentral- og østafrikanske mesterskapet for landslag i samarbeid med FIFA. Dette er imidlertid ikke CAF arrangør av.

CAF arrangerer også klubbmesterskap, som Afrikas Champions League og CAF Confederation Cup (en fusjon mellom de afrikanske tilsvarende Cupvinnercupen og UEFA-cupen). Vinneren av de to møtes i Super-Cupen.

## Medlemmer

## Se også
* Årets afrikanske fotballspiller

## Noter


## Eksterne lenker
* Confederation Of African Football Den offisielle CAF hjemmesiden (engelsk)
*  Historien om CAF (engelsk)
William Brennaugh

**William Brennaugh** var en canadisk sportsutøver som deltok i de olympiske leker 1904 i St. Louis.

Brennaugh ble olympisk mester i lacrosse under OL 1904 i St. Louis. Han var med på laget *Shamrock Lacrosse Team* som beseiret det amerikanske laget *St. Louis Amateur Athletic Association* med 8 – 2 i finalen.

## OL-medaljer
* 1904  St. Louis -  **Gull** i lacrosse  Canada

## Eksterne lenker
*